JERUUSALEMMA UUDISED
Siin Jeruusalemma Uudiste erisaade ja Pekka Sartola.
Head juulikuist laupäevaõhtut!
Püha Vaimu käsitleva sarja neljas ja viimane osa
puudutab ehk sarja keerukaimat ja tõsiseimat teemat,
nimelt Püha Vaimu pilkamist.
Teema on tekitanud kristlaskonnas
ehk enim halle juukseid, valusaid ja unetuid öid, hirmu ja ahistust.
Iga usklik on ehk mingis eluetapis mõelnud,
et äkki on ta siiski süüdi mingis Püha Vaimu vastases tegevuses,
mida ei anta andeks ja kust enam tagasiteed pole.
Paulus tõstatab mõningaid valdkonnaga seotud küsimusi.
"Eks te tea, et te olete Jumala tempel ja teie sees elab Jumala Vaim?
Kui keegi rikub Jumala templi, siis Jumal rikub ka tema,
sest Jumala tempel on püha, ja see olete teie." 1Kr 3:16-17.
Kui teame, mille suhtes apostel oli korintlasi korrigeerinud,
mille suhtes kritiseerinud ja mida neile õpetanud,
siis temas on kindlasti tekkinud kahtlus,
et nad pole olnud üldse teadlikud Vaimu olemasolust.
Vaatame, mida Jeesus ise selle kohta ütleb. (Mt 12:30-32)
"Kes ei ole minuga, see on minu vastu,
ja kes ei kogu minuga, see pillab laiali.
Seepärast ma ütlen teile: Inimestele antakse andeks iga patt ja teotamine,
aga Vaimu teotamist ei anta andeks.
Ja kui keegi ütleb midagi Inimese Poja vastu,
võib ta saada andeks, aga kui keegi ütleb midagi Püha Vaimu vastu,
ei andestata talle ei sellel ega tulevasel ajastul."
Sama sisuga sõnumit korratakse ka Luuka evangeeliumis.
Mis on selle karmikõlalise õpetuse peamine tuum?
Esmalt viitab Jeesuse selgele jagamisele:
Kes ei kogu, see pillab laiali; kes pole Temaga, on Tema vastu.
Teisisõnu - Jumala perspektiivist vaadates
on maailmas vaid kahte liiki inimesi -
neid, kes usuvad Jeesusesse ja pärivad igavese elu,
ja teises grupis need, kes on alles hukatuse teel.
Ehk siis päästetud ja päästmatud. Rohkem gruppe pole.
Selles kontekstis võib tõdeda,
et Matteuse 12:31 mainitud andestatavas patus
võib süüdi olla vaid usklik inimene.
Jeesuse jutt on mõeldud neile, sinule ja minule.
Kui edasi läheme, märkame,
et Püha Vaimu pilkamises võib süüdi olla vaid uskmatu,
ehk isik, kes on teel hukatusse,
sest kogu tema elu on väljaspool päästet.
Püha Vaimu pilkamine pole mingi mõtlematu sõna või väljendus.
See on sihiteadlik seisund, kus inimene on elanud kogu elu
või on naasnud sinna pärast usklik olemist.
Uskmatu inimene ei saa olla süüdi andestatavas patus,
sest kogu tema elu on tol hetkel väljaspool päästet.
Ei saa hüpata vette, kui juba ollakse seal,
ei saa langeda kuhugi, kus juba niigi elatakse.
Heebrealaste kirja autor selgitas asja järgmiselt. (Hb 11:6)
"Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Kui inimene palvetab, peab ta seega uskuma,
et objekt - Jumal on olemas ja suudab vastata palvetele.
Uskmatu inimene ei usu, et Jumal üldse olemas on,
ega oska appi paluda kedagi sellist, keda ta peab müüdiks
kui isegi selleks.
Kogu elu on pidev võitlus liha ja vaimu vahel.
Paulus koges seda jõuliselt
ja väljendas oma tundeid Roomlaste kirjas,
ühes Piibli kauneimas teoses.
Roomlaste 7:15-21: "Ma ei mõista ju, mida ma teen:
sest ma ei tee seda, mida tahan, vaid ma teen, mida vihkan.
Kui ma aga teen, mida ma ei taha, siis ma möönan, et Seadus on hea.
Nii ei tee seda enam mina, vaid patt, mis minus elab.
Ma tean ju, et minus - see tähendab minu loomuses - ei ole head.
Tahet mul on, aga head teha ma ei suuda.
Sest head, mida ma tahan, ma ei tee,
vaid paha, mida ma ei taha, ma teen.
Kui ma aga teen seda, mida ma ei taha,
siis ei tee seda enam mina, vaid patt, mis elab minus.
Niisiis, tahtes teha head, leian seaduse,
et mul on kalduvus teha kurja."
Kuigi meie maises elus on ka pattu,
on olemas ka halastus ja andestus.
Ütleme, et südametunnistus koputab,
kuid tegelikkuses on see Püha Vaim, kes on muutunud murelikuks
ning õhutab naasma meeleparanduse ja andestuse allikale.
Apostel Johannes ütleb järgmist.
1Jh 1:8-9: "Kui me ütleme: 'Meil ei ole pattu',
siis me petame iseendid ja tõde ei ole meis.
Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Vaatame paari näidet patu ja andestuse kohta
kahe erineva isiku elus.
Mõlemad kuuluvad meie Piibli absoluutsete tipptegelaste hulka,
nimelt Taavet Vanas Testamendis ja Paulus Uues.
Esmalt Taaveti appikarje Jumala poole,
kui Naatan tema juurde tuli ja paljastas, mida kuningas oli teinud.
Psalm 51:5-6; 13. "Sest ma tunnen oma üleastumisi
ja mu patt on alati mu ees. Üksnes sinu vastu olen ma pattu teinud,
ja olen teinud seda, mis on paha sinu silmis."
"Ära heida mind ära oma palge eest
ja ära võta minult ära oma Püha Vaimu!"
Teame, mida Taavet oli teinud. Ta saatis surma mehe,
oma ustava sõduri, ja võttis tema lese endale naiseks
ja nii sai temast nii mõrvar kui hooraja.
Moosesele antud seaduses kästakse: "Ära tapa,"
ja "ära himusta oma ligimese naist."
Taavet rikkus mõlemat käsku,
kuigi pidi ülima seadusevalvurina jälgima,
et neid käske järgiti.
Aga kuidas reageeris Taavet, kui kuulis Naatani paljastust?
Ta parandas meelt südame põhjast ja sai andeks.
Ka Taaveti kohta öeldakse,
et Jumal oli leidnud temas mehe oma südame järgi.
Võime järeldada,
et Jumalat ei huvita niivõrd eksisammu kvaliteet ja suurus,
kuivõrd see, mida see sooritajas korda saadab -
kahetsuse ja alandliku meeleparanduse meelsuse.
Psalmis 51:8 tõdeb Taavet: "Vaata, sul on hea meel tõest,
mis asub südame põhjas, ja salajas annad sa mulle tarkust teada."
Tähtsaim on seega inimese õige südamehoiak,
mitte suur või väike patt.
Jumala absoluutse õigsuse perspektiivist
pole olemas suuri ja väikeseid patte.
Kõik, mis on patt, lahutab meid Jumalast.
Taavet mõistis, et tegi valesti,
parandas meelt, palus andeks ja sai andestuse.
Aga Paulus, keda algul hüüti Sauluseks?
Vaatame, kuidas vastab tema elu
meie kristlaste poolt teistele tihti seatud kõlblikkusnõuded.
Saulus oli variser, ülimalt haritud
ja judaismis kaugemale edenenud kui teised tollased variserid.
Nii kirjeldab ta ise oma arengut ja suhtumist
uude usku ja selle järgijaisse.
Filippuse 3:5-6: "Ma olen ümber lõigatud kaheksandal päeval,
olen Iisraeli soost, Benjamini suguharust,
heebrea rahvast sündinud heebrea mees, Seaduse järgi variser,
innukuse poolest koguduse tagakiusaja,
Seadusest tuleneva õiguse poolest laitmatu."
Gl 1:13: "Te olete ju kuulnud minu endisest elust juudi usus,
et ma üliväga kiusasin taga Jumala kogudust ja püüdsin teda hävitada."
1. Timoteose 1:13 tõdeb ta, et on endine teotaja,
tagakiusaja ja julmur. Kuid talle halastati,
sest uskmatuse tõttu ei teadnud ta, mida tegi.
Kui räägime teadmatuses tehtud patust, on hea meeles pidada,
kuidas Jeesus palvetas oma ristilööjate eest Luuka 23:34.
"Isa, anna neile andeks, sest nad ei tea, mida nad teevad!"
Mida Paulus kirjutas sel teemal Timoteosele? (1Tm 4:1-2)
"Aga Vaim ütleb selge sõnaga,
et tulevastel aegadel mõned taganevad usust
ja hoiavad eksitajate vaimude ja kurjade vaimude õpetuste poole
nende valerääkijate silmakirjalikkuse mõjul,
kes on põletanud tulemärgi oma südametunnistusse."
2Tm 3:1-2; 5. "Aga see olgu sul teada,
et viimseil päevil tuleb raskeid aegu, sest siis on inimesi,
kes on enesearmastajad, rahaahned, kelkijad, ülbed...
rohkem lõbu- kui jumalaarmastajad, kellel on küll jumalakartuse nägu,
aga kes on salanud selle väe. Niisuguseid väldi!"
2Tm 4:3-4. "Sest tuleb aeg, mil nad ei salli tervet õpetust,
vaid otsivad endile oma himude järgi õpetajaid,
kes kõditavad nende kõrvu, ja pööravad end eemale tõest
ning pöörduvad müütide poole."
Vähehaaval hakkab selguma, mis on hukatusse viiv Vaimu pilge,
ja kuidas ja kes sellisesse olukorda satub või end meelega ajab.
Kui hakkame uisapäisa järgima kõike vaimsusele viitavat,
uurimata selle algupära
ja eelkõige uurimata seda Piibli valguses, oleme ohutsoonis.
Sealt on üsna kerge libiseda tagasi maailma,
kust meid kunagi päästeti ja kui saime tundma tõde,
taevast andi ja täituda armu Vaimuga.
Piiblis tehakse selget vahet
teadmatuses tehtud patul ja tahtlikul, teadlikul patul.
Nägime juba, et Pauluse meelest oli teadmatuses tehtud patt
andeksandmise kontekstis, kui ja kui selle tegija saab päästetud,
aga tahtlik patt on juba iseasi.
Heebrealaste kirjas selgitatakse asja põhjalikult.
Hb 6:4-6: "On ju võimatu neid, kes kord on olnud valgustatud,
kes on maitsnud taevast andi ja saanud osa Pühast Vaimust,
kes on kogenud Jumala head sõna ja tulevase ajastu vägesid
ning ometi ära taganenud -
neid on võimatu uuendada jälle meeleparanduseks,
sest et nad iseendi kahjuks löövad Jumala Poja risti
ja teevad ta naeruks."
Hb 10:26: "Sest kui me tahtlikult teeme pattu pärast seda,
kui oleme õppinud tundma tõde, siis ei ole enam ohvrit pattude eest."
Mis on siis hukkamõistmiseni viiv Püha Vaimu pilkamine?
Arvan ise, et sellises Vaimu pilkamises
võib süüdi olla vaid varem usklik olnud
ning usust pöördumatult ja siduvalt loobunud isik.
Veel üks viimane kinnitus Püha Vaimu pilkamise suhtes.
1Jh 5:16,17: "Kui keegi näeb oma venda tegevat pattu,
mis ei ole surmaks, siis ta palugu, ja Jumal annab talle elu,
neile, kes ei tee pattu surmaks. On pattu, mis on surmaks:
selle kohta ma ei ütle, et tal tuleks paluda.
Kõik ülekohus on patt, aga on pattu, mis ei ole surmaks."
Siin tähendab surm igavest lahutatust Jumalast.
Selleni viivad mh eelmainitud tahtlikud patud ja usust loobumised,
pöördumatud patud, mille kohta Johannes tõdeb,
et nende pärast pole mõtet isegi palvetada.
Mõistan, et see tähendab ka Püha Vaimu pilkamist.
Ühelt poolt tõdeb Johannes, et eksisteerib patt,
mis ei tähenda lahutamist Jumalast ja mille võib andeks saada.
Hea sõber. Me pole patuta, ega suuda elada seda maist elu,
ühel või teisel moel pattu tegemata.
Oleme ehk Jumala Pühale Vaimule muret tekitanud
ja Ta hakkab meiega rääkima, õhutades meeleparandusele.
Seni, kui see on võimalik, saad andeks,
oled päästetud ja kuulud endiselt Jumala perre.
Tema, kes on sind päästnud, on ustav, ja on ka lubanud,
et Ta ei saada ära kedagi, kes Tema juurde tuleb.
Õnnistagu Issand ise sind Tema tahtes käima.
Selline oli viimane osa Jumala Püha Vaimu tegevuse
ja mõju teemal meie elus.
Nädala pärast jätkame tavagraafikus ja tavaliste uudistega.
Head suve jätku! Püsige kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee